lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv sl lv lv es uk es en en lv lv en lv sk lv en lv en lv sk lv en lv lv lv lv lv lv lv lv lv lv lv lv lv lv lv lv lv en lt lv lv ru lv lv en lv sk lv en lv en lv sk lv en lv en lv en lv ceb sk lv sk de lv en lv en lv pt lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
"Hurricanes" mazāk nekā trīs minūšu laikā nokārto uzvaru pret "Avalanche"
2019. gada 20. decembris 10:10
Nacionālās hokeja līgas (NHL) klubs Karolīnas "Hurricanes" ceturtdien pašā spēles galotnē nepilnu trīs minūšu laikā guva trīs vārtus, nokārtojot sev uzvaru.
ASV basketbolistes 11. reizi triumfē Pasaules kausā
VideoRubīnam un "Senators" pārbaudes spēlē vēl viens zaudējums
VideoAustrālijas basketbolistes iegūst Pasaules kausa bronzu
VideoNBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
"Hurricanes" viesos ar 3:1 (0:0, 0:0, 3:1) uzvarēja Kolorādo "Avalanche", kas komandai bija jau sestais panākums pēdējos septiņos dueļos.
Abas komandas pirmās 40 spēles minūtes aizvadīja bez gūtiem vārtiem, bet trešā perioda piektajā minūtē skaitlisko vairākumu realizēja "Avalanche" kapteinis Gabriels Landeskogs. Viesi līdz pat mača 58. minūtes sākumam nespēja atbildēt ar to pašu, taču Andrejs Svečņikovs, Sebastians Aho un Džeikobs Sleivins mazāk nekā trīs minūšu laikā iemeta trīs vārtus, nokārtojot komandai uzvaru.
Citā spēlē Bostonas "Bruins" mājās ar 2:3 (1:0, 0:2, 1:0, 0:0, 0:1) "bullīšos" zaudēja Ņujorkas "Islanders". Uzvaru nesošais soda metiens Metjū Barzala rēķinā, bet Džonijs Bojčaks atzīmējās ar vārtiem un rezultatīvu piespēli. Bostonas klubā pa vārtiem iemeta Anders Bjorks un Torijs Krugs.
Pie panākuma pēc pamatlaika beigām tika arī Dalasas "Stars", kas viesos ar 4:3 (1:2, 1:1, 1:0, 1:0) papildlaikā uzvarēja Tampabejas "Lightning". Vārtus un rezultatīvu piespēli "Stars" komandā iekrāja Tailers Segins un Aleksandrs Radulovs, bet Jonam Klinberjam divas piespēles. Ar 1+1 zaudētāju rindās izcēlās Mihails Sergačevs un Ondrejs Palāts.
Tikmēr Otavas "Senators" savā laukumā ar 5:4 (0:1, 3:0, 1:3, 1:0) uzvarēja Nešvilas "Predators". Otavas klubā trīs rezultatīvas piespēles Žanam Gabrielam Pažo, bet Antonī Duklēram vārti un rezultatīva piespēle. "Predators" vienībā pa divām piespēlēm iekrāja Mets Dušeins un Raiens Eliss.
Citviet Arizonas "Coyotes" mājās ar 5:8 (1:0, 1:4, 3:4) pārliecinoši zaudēja Minesotas "Wild".
"Wild" komandā ar vārtiem un divām rezultatīvām piespēlēm izcēlās Ēriks Stāls, Markus Folinjo un Mets Cukarello, savukārt pa diviem rezultativitātes punktiem iekrāja Raiens Hārtmans (1+1), Breds Hants un Zeks Parizē (0+2).
Visbeidzot Vankūveras "Canucks" savā laukumā ar 5:4 (3:1, 0:2, 1:1, 1:0) uzvarēja Vegasas "Golden Knights".
Divus vārtus uzvarētāju labā guva Ēlias Petešons, bet Džeiks Virtanens un Broks Besers atzīmējās ar divām piespēlēm. Vegasas klubā 1+1 iekrāja Railijs Smits, Marks Stouns un Džonatans Maršeso, bet Viljamss Karlsons atdeva divas rezultatīvas piespēles.
Zīmīgi, ka no desmit aizvadītajām ceturtdienas NHL spēlēm, tikai četras noslēdzās pamatlaikā.
Jau ziņots, ka Latvijas hokejists Zemgus Girgensons ceturtdien NHL spēlē laukumā bija teju 18 minūtes, kas ir uzbrucēja otrs lielākais spēles laiks šosezon, taču tas neglāba viņa pārstāvēto komandu Bufalo "Sabres" no pārliecinoša zaudējuma, tikmēr Elvis Merzļikins palika Kolumbusas "Blue Jackets" rezervē.
"Sabres" viesos ar 1:6 (0:3, 0:3, 1:0) zaudēja Filadelfijas "Flyers", neveiksmi ciešot jau trešo maču pēc kārtas.
Girgensons laukumā bija 17 minūtes un 59 sekundes, no kurām trīs ar pusi nospēlētas mazākumā. Uzbrucējs arī reizi pielietoja spēka paņēmienu, vienreiz bloķēja pretinieka mesto ripu un uzvarēja četros no deviņiem iemetieniem, spēli noslēdzot ar neitrālu lietderības koeficientu.
Savukārt "Blue Jackets" mājās ar 3:2 (1:1, 0:1, 1:0, 1:0) papildlaikā uzvarēja "Kings".
Šo maču no rezervistu soliņa noraudzījās Merzļikins, bet viņa konkurents Jonass Korpisalo noķēra 23 no 25 pretinieku mestajām ripām, kopumā atvairot 92% raidījumu.
ASV basketbolistes 11. reizi triumfē Pasaules kausā
Video Rubīnam un "Senators" pārbaudes spēlē vēl viens zaudējums
Video Austrālijas basketbolistes iegūst Pasaules kausa bronzu
Video NBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Meiers ar rezultatīvu sniegumu sekmē "Kalev"/"Cramo" iekļūšanu FIBA Eiropas kausa pamatturnīrā
"Liepāja" LIBL pirmajā spēlē negaidīti pārspēj čempioni "VEF Rīga"
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un video Porziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bыбopы OHЛAЙH ЛaTBия roлocyeT зa HoBый cocTaB CeйMa. Cлeди c RUS TVNET
ФoTo Packoпkи coBeTckoй бpaTckoй Morилы B ЭcToHии: BMecTo шecTepыx coлдaT HaйдeHы ocTaHkи coTHи людeй
Boпли OxлoбыcTиHa o "cBящeHHoй BoйHe" и xopoBoды: B MockBe "oTMeTили" aHHekcию ykpaиHckиx perиoHoB
CMИ: Aллa ПyraчeBa пoлyчилa изpaилbckий пacпopT
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa